Σέβρες

Οι Σέβρες ή ΣεβρΔΟΜΗ: Σέβρες (), είναι γαλλική κοινότητα στον νομό Ω-ντε-Σεν στο Ιλ-ντε-Φρανς. Η πόλη το 2011 είχε 23.278 κατοίκους. Οι Σέβρες είναι νοτιοδυτικό προάστιο του Παρισιού το οποίο βρίσκεται 10,5 χιλιόμετρα δυτικά από την Παναγία των Παρισίων,. στην ανατολική όχθη του Σηκουάνα. Το ποτάμι Ρυ ντε Μαριβέλ εκβάλλει στον Σηκουάνα στο ύψος του Σεβρ. Η πόλη έχει έκταση 3,91 τετραγωνικά χιλιόμετρα και το υψόμετρο της ποικίλει από 27 μέχρι 171 μέτραRépertoire géographique des communes, δημοσιεύτηκε από το Institut national de l'information géographique et forestière, διαθέσιμο διαδικτυακά εδώ . Η πόλη έχει ωκεάνιο κλίμα.

Η πόλη είναι διάσημη για τις πορσελάνες της, καθώς εκεί βρίσκεται το εθνικό εργοστάσιο παραγωγής πορσελάνης από το 1754, ενώ στην πόλη βρίσκεται η έδρα του Διεθνούς Γραφείου Μέτρων και Σταθμών. Το 1920 υπογράφηκε στην πόλη η Συνθήκη των Σεβρών, ανάμεσα στην Οθωμανική Αυτοκρατορία και τους Συμμάχους, και το 1956 το μυστικό πρωτόκολλο των Σεβρών, το οποίο οδήγησε στην Κρίση του Σουέζ. Αξιοθέατα στην πόλη είναι το Pavillon de Breteuil, το οποίο είναι η έδρα του Διεθνούς Γραφείου Μέτρων και Σταθμών, και το κρατικό μουσείο κεραμικών Σεβρ - Πόλη της κεραμικής (Sèvres – Cité de la céramique). Το μουσείο δημιουργήθηκε το 2010 από τη συγχώνευση του εθνικού μουσείου κεραμικής-Σεβρ (Musée national de Céramique-Sèvres) και του εθνικού εργοστασίου παραγωγής πορσελάνων.

 Παραπομπές 

Κατηγορία:Κοινότητες των Ω-ντε-Σεν